ეგიუი-ვერტი
ეგიუი-ვერტი (ფრანგ. Aiguille Verte) — მწვერვალი საფრანგეთის ალპებში, მონბლანის მასივზე. სიმაღლე 4122 მ. ფერდობებზე არის მყინვარები. დასავლეთი კალთებიდან ეშვება ალპების ერთ-ერთი უდიდესი მყინვარი მერ-დე-გლასი, სამხრეთით არის მყინვარი დე-ტალეფრე. ჩრდილოეთით ეშვება მყინვარი არჟენტიერი, რომელსაც გააჩნია გრძელი მყინვარის ენა. ეგიუი-ვერტზე პირველი ასვლა განხორციელდა 1865 წლის 29 ივნისს.